16/03/2016 | Administración LocalMunicipal
Bergondo
Secretaría
Convocatoria do X Concurso de Marca-Páxinas e do XVII Certame Literario “Bergondo nun conto” para o ano 2016

Por esta alcaldía emitiuse a Resolución de alcaldía núm.217/2016, de 7 de marzo, que transcrita literalmente di: “Visto o informe-proposta da concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 4 de marzo de 2016, onde constan as bases do X Concurso de Marca-Páxinas e do XVII Certame Literario “Bergondo nun conto”, correspondentes á XVII Semana das Letras Galegas, e segundo o establecido no artigo 21.1 da Lei 7/85 de 2 de abril, reguladora das bases de réxime local, RESOLVO: Primeiro: convocar o X Concurso de Marca-Páxinas e o XVII Certame Literario “Bergondo nun conto”. Neste concurso entregarase un agasallo por participante e un premio por modalidade. Se unha mesma persoa participa no certame e no concurso só se lle entregará un agasallo. Segundo: aprobar as bases que rexerán este concurso e certame, propostas pola concelleira delegada de Cultura, Ensino e Deporte do Concello de Bergondo (A Coruña), Patricia Vázquez Figueroa, con data 4 de marzo de 2016, que se transcriben a continuación: 1. Hai tres categorías: a. Educación Infantil. b. Educación Primaria. c. Educación Secundaria e maiores de 16 anos.2. Deberá gardar relación co Día das Letras Galegas ou co autor homenaxeado: Liliana Nicoleta Columba Extremeño 3. O marcapáxinas pode presentarse en diferentes formatos. a. Altura: mín.10 cm/ máx.20 cm. b. Anchura: mín.4,5 cm/máx 8 cm. c. Marxe mínimo en todo o marca-páxinas de 0,5 cm.4. Pódense realizar a man ou ordenador, preferiblemente en cartolina.1. Hai catro categorías: a. Educación Infantil e 1º ciclo de Primaria. b. 2º e 3º ciclo de Primaria. c. Secundaria. d. Maiores de 17 anos.2. Versará sobre a seguinte temática: calquera personaxe/s, actor/es ou actriz/ces.3. Os traballos presentaranse en formato DIN A4, formato narrativo ou poesía, a man ou mecanografados.1. Presentaranse con todos os datos: categoría, nome, enderezo e teléfono.2. Poderá participar calquera persoa maior de 3 anos empadroada no concello de Bergondo ou que curse os seus estudos no C. R. A de Bergondo ou no C. P. I Cruz de Sar.3. Os traballos deben estar escritos en lingua galega e deberán ser orixinais, inéditos e non premiados.4. Unha mesma persoa pode presentarse a máis dun concurso.5. A entrega realizarase na Casa de Cultura, sendo a data límite de entrega o venres 22 de abril de 2016.6. Todos os traballos exporanse no edificio cultural A Senra durante o mes de maio, coincidindo coa festividade das Letras Galegas.7. Despois da entrega de premios todos os contos encadernaranse e estarán na aula de lectura da Senra a disposición de todos/as os/as usuarios/as.8. O fallo: as deliberacións do xurado serán segredas, e delas estenderase a acta correspondente. O xurado emitirá os fallos o mércores 27 de abril.9. Haberá un premio por cada categoría. O xurado poderá declarar deserto calquera deles no caso de considerar insuficiente a calidade dos traballos presentados.10. Todos/as os/as participantes recibirán un agasallo.11. A organización resérvase o dereito a publicar os traballos premiados. Neste senso os/as autores/as renuncian a calquera tipo de remuneración económica.12. O xurado está facultado para tomar a decisión que considere oportuna ante a aparición dalgún imprevisto non recollido expresamente nestas bases, a participación conleva a aceptación de todas elas. Bergondo, 3 de marzo de 2016= A concelleira delegada= Patricia Vázquez Figueroa” En Bergondo, na data que figura na marxe =A alcaldesa= Alejandra Pérez Máquez= Dou fe;= A secretaria=Ana Mª Cacharrón Castelos” Bergondo, 8 de marzo de 2016 A alcaldesa Alejandra Pérez Máquez